**CONTRACT
DE FURNIZARE A ENERGIEI TERMICE**Nr. ....................... /…..................

 Cod client ………………………

1. **Părţile contractante**

Art. 1. Compania Municipală Termoenergetica București S.A. cu sediul în Bucureşti, Strada Constantin Rădulescu Motru Nr. 18, sectorul 4, înmatriculată la Oficiul Registrului Comerţului cu nr. J40/7931/2019, cod de înregistrare fiscală 41269473, Contul nr. RO02 RNCB 0074 1643 5032 0003 deschis la BCR – Filiala Sector 3; E-mail: office@cmteb.ro, reprezentată de Adrian-Mircea TEODORESCU având funcţia de Director General şi de Maria MITRAN, având funcţia de Director Economic, în calitate de **furnizor**, pe de o parte,

şi

* ……………………………………………............................................................................................................... cu sediul în Bucureşti Strada ........................................................., nr. ......, bl. ......, sc. ......, judeţul/sectorul ...................., autorizată prin Încheierea judecătorească nr. ……......................, emisă de Judecătoria …….…….........., cod fiscal ………….……..........., cont........................................................ deschis la …………….............................., reprezentat/reprezentată de……………………………………................, având calitatea de ………………………………………………………………………… , telefon/fax:……………………….…, în calitate de **utilizator**, pe de altă parte, au convenit să încheie prezentul contract de furnizare a energiei termice, cu respectarea următoarelor clauze:
1. **Obiectul contractului**

Art. 2. (1) Obiectul prezentului contract îl reprezintă furnizarea energiei termice pentru încălzire şi pentru apă caldă de consum în condiţiile prevăzute în acesta.

(2) Prezentul contract stabileşte raporturile juridice dintre furnizor şi utilizator cu privire la furnizarea, utilizarea, facturarea şi plata energiei termice.

(3) Raporturile dintre furnizor şi utilizator se stabilesc la punctul de delimitare între reţeaua interioară a utilizatorului aflată pe proprietatea acestuia şi reţeaua publică.

(4) Responsabilităţile privind întreţinerea şi repararea reţelei interioare sunt în sarcina utilizatorului chiar dacă contorul de branşament este montat în alt punct decât punctul de delimitare/separare. Elementele de identificare ale punctului de delimitare/separare sunt prevăzute în anexa nr. 1 la prezentul contract.

(5) Parametrii de calitate trebuie asiguraţi în punctul de delimitare/separare.

(6) Prestarea altor activităţi conexe serviciului dincolo de punctul de delimitare va face obiectul altor contracte de prestări de servicii. Prevederile unor astfel de contracte nu pot prevala, faţă de prevederile prezentului contract.

Art. 3. - Prezentul contract s-a încheiat pentru suprafaţa echivalentă termic/numărul de persoane/număr robinete apă caldă conform anexei nr. 2 la prezentul contract.

Art. 4. (1) Prezentul contract se încheie pe durată nedeterminată. În situaţia schimbării furnizorului, noul furnizor se subrogă de drept în drepturile şi obligaţiile furnizorului precedent şi va notifica utilizatorii în acest sens.

(2) Rezilierea prezentului contract se poate face:

- la cererea utilizatorului, cu un preaviz de 30 de zile calendaristice şi numai după achitarea la

 zi a tuturor debitelor datorate către furnizor;

- prin acordul părţilor contractante.

-în alte situaţii prevăzute de lege.

**(3)** Rezilierea se materializează prin sistarea furnizării energiei termice.

Art. 5. În cazul condominiilor, prezentul contract, la solicitarea furnizorului, este însoţit de convenţii de facturare individuală, încheiate de acesta cu fiecare consumator din condominiu alimentat prin acelaşi branşament termic, cu respectarea prevederilor prezentului contract.

1. **Drepturile şi obligaţiile furnizorului**

Art. 6. - Furnizorul are următoarele drepturi:

1. să factureze şi să încaseze lunar contravaloarea cantităţilor de energie termică furnizate, stabilite în conformitate cu metodologia de calcul aprobată de autoritatea de reglementare competentă, la tarifele aprobate de autoritatea administraţiei publice locale;

2. să aplice penalităţi egale cu nivelul dobânzii datorate pentru neplata la termen a obligaţiilor bugetare, în cazul neachitării facturilor la termen;

3. să iniţieze modificarea şi completarea prezentului contract sau a anexelor la acesta prin acte adiţionale, conform modificărilor stabilite de autoritatea de reglementare competentă;

4. să aibă acces la instalaţiile de utilizare a energiei termice de pe proprietatea utilizatorului, pentru verificarea respectării prevederilor contractuale, a funcţionării, integrităţii sau pentru debranşare, în caz de pericol de avarie sau neplată, precum şi la contor, dacă se află pe proprietatea utilizatorului, în vederea citirii, verificării metrologice sau integrităţii acestuia. Accesul se va efectua în prezenţa delegatului împuternicit al utilizatorului;

5. să stabilească condiţiile tehnice de branşare sau de debranşare a utilizatorului la/de la instalaţiile aflate în administrarea sa, cu respectarea normativelor tehnice în vigoare şi a reglementărilor elaborate de autoritatea de reglementare competentă;

6. să desfiinţeze branşamentele sau racordurile realizate fără obţinerea avizelor legale şi să sesizeze autorităţile competente în cazurile de consum fraudulos sau de distrugeri ori degradări ale componentelor sistemului de alimentare centralizată cu energie termică - SACET;

7. să aibă acces, în condiţiile legii, la instalaţiile interioare ale utilizatorului de energie termică ori de câte ori este necesară intervenţia la acestea pentru asigurarea funcţionării normale a întregii instalaţii;

8. să stabilească lucrări de revizii, reparaţii şi de întreţinere planificate la reţelele şi la instalaţiile aparţinând SACET;

9. să întrerupă, total sau parţial, furnizarea energiei termice pe durata necesară executării lucrărilor de întreţinere şi de reparaţii programate, cu anunţarea în prealabil a utilizatorului;

10. să suspende sau să limiteze furnizarea agentului termic, fără plata vreunei penalizări, cu un preaviz de 5 zile:

a) în cazul neachitării contravalorii daunelor, stabilite printr-o hotărâre judecătorească definitivă şi irevocabilă, provocate de distrugerea sau deteriorarea unor construcţii ori instalaţii aferente infrastructurii SACET;

b) în cazul împiedicării în orice fel a delegatului împuternicit al furnizorului de a controla instalaţiile de utilizare, de a monta, de a verifica, de a înlocui sau de a citi aparatele de măsurare/înregistrare ori de a remedia defecţiunile la instalaţiile administrate de furnizor, indiferent dacă acestea se află pe proprietatea utilizatorului sau pe domeniul public;

c) în cazul branşării fără acordul furnizorului la reţelele publice sau la instalaţiile altui utilizator ori schimbării, fără acordul furnizorului, în cadrul unor lucrări de reparaţii capitale, reconstruiri, modificări, modernizări sau extinderi, a caracteristicilor tehnice şi/sau a parametrilor instalaţiilor de utilizare;

d) în cazul în care utilizatorul nu remediază defecţiunile la instalaţiile interioare şi prin aceasta prejudiciază alimentarea cu energie termică a altor utilizatori;

e) în cazul în care se constată diferenţe, semnificativ mai mari decât cele datorate erorilor de măsură, între cantitatea de agent termic pentru încălzire intrată şi cea ieşită în/din instalaţiile utilizatorului. Furnizorul este în drept să monteze un aparat de măsură pe circuitul de retur secundar pentru depistarea acestor diferenţe.

 f) la cererea utilizatorului;

**g)** în cazul împiedicării în orice fel a delegatului împuternicit al furnizorului la instalaţiile de utilizare a energiei termice aflate în folosinţă sau pe proprietatea sa, pentru debranşarea/deconectarea instalaţiilor în caz de neplată, respectând prevederile legale;

11. să asigure o temperatură de 12°C în spaţiile cu destinaţie de locuinţă în cazul limitării furnizării agentului termic de încălzire pentru neplată;

12. să suspende prezentul contract în situaţiile în care timp de 3 luni de la data aplicării măsurii de limitare a furnizării prevăzute la pct. 10 lit. a), c) şi d) nu a fost înlăturată cauza pentru care s-a procedat la limitarea furnizării;

13. să limiteze sau să întrerupă furnizarea agentului termic, dar nu mai mult de 24 de ore, în următoarele condiţii:

a) când este periclitată viaţa sau sănătatea oamenilor ori integritatea bunurilor materiale;

b) pentru prevenirea, limitarea extinderii sau remedierea avariilor în SACET;

c) pentru executarea unor manevre şi lucrări care nu se pot efectua fără întreruperi;

14. în cazul în care intervenţiile furnizorului prevăzute la pct. 13 depăşesc 24 de ore, acestea se pot efectua în maximum 72 de ore, cu plata penalizărilor prevăzute în prezentul contract, cu aducerea la cunoştinţa utilizatorului;

**15.** să păstreze confidenţialitatea informaţiilor comerciale obţinute în cursul desfăşurării activităţii de furnizare a energiei termice;

**16.** să verifice îndeplinirea condiţiilor stipulate în reglementările legale în vigoare şi corectitudinea operaţiunii de deconectare individuală de la sistemul centralizat de alimentare cu energie termică din condominiu;

**17.** să încheie convenţii de facturare individuală conform Hotărârii Consiliului General al Municipiului Bucureşti, la solicitarea furnizorului;

**18.** să asigure o temperatură de minim 40°C pentru apa caldă de consum, în cazul limitării furnizării energiei termice în cazurile prevăzute la punctul 10;

Art. 7. - Furnizorul are următoarele obligaţii:

1. să respecte prevederile reglementărilor în vigoare şi angajamentele asumate prin prezentul contract;
2. să încheie convenţii de facturare individuală a consumurilor de energie termică conform Hotărârii Consiliului General al Municipiului București;
3. să factureze, în cazul facturării individuale, cantităţile de energie termică proprietarilor/utilizatorilor spaţiilor cu destinaţie de locuinţă sau altă destinaţie din cadrul condominiului/scării/tronsonului, în conformitate cu prevederile prezentului contract, la preţurile şi tarifele legal stabilite;
4. să încheie act adiţional la prezentul contract ori de câte ori apar modificări;
5. să asigure continuitatea serviciului de furnizare a energiei termice la parametrii fizici şi calitativi prevăzuţi în prezentul contract şi de legislaţia în vigoare;
6. să aducă la cunoştinţa utilizatorului, cu cel puţin 10 zile înainte, prin mass-media, şi/sau prin afişare la utilizator, orice întrerupere în furnizarea energiei termice, în cazul unor lucrări de modernizare, retehnologizare, reparaţii şi întreţinere planificate stabilite prin programele anuale convenite cu autorităţile administraţiei publice locale, care impun întreruperea furnizării energiei termice. În cazuri speciale, utilizatorul va fi anunţat cu cel puţin 24 de ore înainte de începerea lucrărilor menţionate mai sus;
7. să oprească alimentarea instalaţiilor aflate în subsolurile tehnice ale utilizatorului în cazul producerii unei avarii sau pentru prevenirea acesteia, astfel încât să se limiteze, respectiv să se elimine consecinţele evenimentului;
8. să efectueze aerisirea instalaţiilor interioare aparţinând utilizatorilor de tip urban ori de câte ori acestea sunt golite de către furnizor sau din cauza acestuia;
9. să furnizeze apa caldă de consum asigurând la punctul de separare:

a) condiţiile de potabilitate a apei calde de consum care este furnizată prin reţeaua de distribuţie pe care o exploatează;

b) o temperatură cuprinsă în intervalul 55º - 60ºC, cu o abatere de ±5ºC;

c) presiunea de serviciu şi debitul minim necesar;

10. să respecte regimul chimic al apei din reţeaua de furnizare a agentului termic, efectuând periodic măsurători ale indicilor chimici;

11. să asigure temperatura agentului termic pentru încălzire la punctul de separare, care să asigure confortul termic normal în spaţiile cu destinaţie de locuinţă ale utilizatorului/consumatorului, conform diagramei de reglaj;

12. să factureze cantităţile de energie termică în conformitate cu metodologia de calcul aprobată de autoritatea de reglementare competentă, pe baza preţurilor şi a cantităţilor de energie termică furnizată;

13. să evacueze, pe cheltuiala sa, apa pătrunsă în curţi, case, subsoluri din cauza defecţiunilor la SACET; evacuarea apei nu exonerează furnizorul de plată unor despăgubiri stabilite în condiţiile legii;

14. să exploateze, să întreţină, să repare şi să verifice contoarele de energie termică instalate la branşament. Verificarea periodică se face conform dispoziţiilor de metrologie în vigoare şi se suportă de către furnizor. Contoarele instalate la branşament, defecte sau suspecte de înregistrări eronate, se demontează de furnizor şi se supun verificării într-un laborator metrologic autorizat. În cazul în care verificarea se face la cererea utilizatorului, în interiorul termenului de valabilitate a verificării metrologice, atunci cheltuielile de verificare, demontare şi montare vor fi suportate astfel: de către furnizor, dacă sesizarea a fost întemeiată; de către utilizator, dacă sesizarea s-a dovedit a fi neîntemeiată;

15. să scoată din instalaţie contorul de energie termică numai în cazul în care acesta este înlocuit cu altul cu aceeaşi clasă de precizie sau cu clasă de precizie superioară. Se exceptează cazurile în care una ori mai multe componente ale contorului au fost deteriorate din culpa utilizatorului sau au avut loc intervenţii neautorizate asupra acestuia, fapt ce a condus la deteriorarea sigiliilor;

16. să utilizeze numai sigilii personalizate de unică folosinţă, cu serie diferită de la un sigiliu la altul;

17. să aducă la cunoştinţa utilizatorului modificările de tarif şi alte informaţii referitoare la facturare;

18. să ia măsurile necesare pentru remedierea deficienţelor constatate în cazul în care cu ocazia citirii se constată deteriorarea contorului de energie termică sau inundarea incintei în care este montat acesta, din culpa sa. În cazul în care inundarea incintei se datorează culpei utilizatorului, trebuie să solicite acestuia remedierea defecţiunilor la reţeaua sa interioară;

19. să ia măsuri pentru remedierea defecţiunilor şi deranjamentelor survenite la instalaţiile de distribuţie sau la branşament;

20. să nu deterioreze bunurile utilizatorului şi să aducă părţile din construcţii legal executate, care aparţin utilizatorului, la starea lor iniţială, dacă au fost deteriorate din vina sa;

21. să înceapă şi să întrerupă furnizarea energiei termice pentru încălzire conform reglementărilor în vigoare;

22. să acorde despăgubiri pentru daunele provocate de întreruperi în alimentare ce au survenit din vina sa, conform prevederilor legale în vigoare;

23. să furnizeze utilizatorului informaţii privind istoricul consumului şi eventualele penalităţi plătite de acesta;

24. să plătească daunele provocate utilizatorului din culpa sa, în special dacă:

a) nu începe furnizarea energiei termice la termenul contractat sau nu livrează energia termică în condiţiile stabilite în prezentul contract;

b) nu anunţă utilizatorul din timp cu privire la limitările sau la întreruperile programate;

c) după sistarea furnizării energiei termice cerută de utilizatorul de energie termică, nu reia furnizarea în primele 3 zile lucrătoare de la primirea, în scris, a notificării privind încetarea motivului sistării;

d) nu respectă parametri de calitate prevăzuţi în prezentul contract şi în actele normative în vigoare pentru energia termică furnizată;

e) după întreruperea furnizării energiei termice nu reia furnizarea acesteia în maximum 3 zile lucrătoare de la îndeplinirea condiţiilor de reluare a furnizării;

25. să înregistreze toate reclamaţiile şi sesizările utilizatorului la un centru unic de relaţii cu utilizatorii şi să ia măsurile care se impun în vederea rezolvării acestora, în termenul prevăzut de lege;

26. A. La fiecare citire a contoarelor de energie termică pentru încălzire şi pentru apă caldă de consum, cu excepţia cazurilor când citirea se face de la distanţă, să lase o înştiinţare scrisă din care să reiasă:

a) data şi ora citirii;

b) indexul contoarelor;

c) numele şi prenumele cititorului;

d) cauza care a dus la imposibilitatea citirii.

B. În cazul în care citirea nu s-a putut efectua din cauza inundării incintei în care se află contorul, din culpa furnizorului, acesta are obligaţia ca până la data-limită de emitere a facturii:

a) să verifice cauza inundării şi să golească incinta de apă;

b) să citească contoarele de energie termică;

c) să remedieze defecţiunea care a făcut posibilă inundarea incintei;

d) să emită factura pe baza citirii efectuate;

C. În cazul în care operaţiile prevăzute la pct. B conduc, din motive justificate, la emiterea facturii după data de 15 a lunii, se admite emiterea acesteia pe baza unui index estimat, fapt ce va fi menţionat în factură, regularizarea efectuându-se în factura următoare.

D. În cazul în care se constată că incinta în care sunt montate contoarele de energie termică este inundată, insalubră, neiluminată, din vina utilizatorului, consumul de energie termică se va calcula ca pentru utilizatorii necontorizaţi până la remedierea defecţiunilor.

**E**. Dacă defecţiunile menţionate la litera D nu sunt remediate în termen de 3 zile de la data constatării acestora furnizorul este în drept să calculeze şi să factureze consumurile de energie termică maxime înregistrate de către consumatorii contorizaţi alimentaţi din acelaşi punct termic/centrală termică.

1. **Drepturile şi obligaţiile utilizatorului**

Art. 8. - Utilizatorul are următoarele drepturi:

1. să utilizeze liber şi nediscriminatoriu serviciul public de alimentare cu energie termică în condiţiile prevăzute în prezentul contract;

2. să conteste facturile când constată diferenţe între consumul facturat şi cel înregistrat de contorul de branşament, în cazul facturării unor servicii neefectuate, sau când constată încălcarea prevederilor contractuale;

3. să beneficieze de reducerea valorii facturii astfel:

a) cu contravaloarea cantităţii de căldură din apa caldă de consum nelivrată, în cazul în care temperatura medie a acesteia, din luna de facturare, este mai mică de 50ºC. Furnizorul are obligaţia să comunice utilizatorului, la cererea acestuia, temperatura medie lunară a apei reci intrate în staţia termică;

b) cu contravaloarea energiei termice nelivrate pe perioada în care s-a depăşit limita de timp comunicată pentru oprirea furnizării energiei termice sau în cazul prelungirii timpului de intervenţie conform prevederilor art. 6 pct. 14;

4. să primească răspuns, în termenul reglementat, la sesizările adresate furnizorului cu privire la neîndeplinirea unor obligaţii contractuale;

5. să racordeze, în condiţiile legii şi cu acordul scris al furnizorului, alţi consumatori pentru alimentarea acestora cu energie termică;

6. să solicite furnizorului remedierea defecţiunilor şi deranjamentelor survenite la instalaţiile de distribuţie sau la branşament;

7. să solicite în scris verificarea contoarelor instalate pe branşamentul propriu, defecte sau suspecte de înregistrări eronate, în condiţiile art. 7 pct. 14;

8. să renunţe, în condiţiile legii şi a prezentului contract la serviciile contractate;

9. să se adreseze, autorităţilor administraţiei publice locale sau centrale ori instanţelor judecătoreşti, în vederea prevenirii sau reparării unui prejudiciu direct sau indirect.

Art. 9. - Utilizatorul are următoarele obligaţii:

1. să achite, în termenele stabilite, contravaloarea energiei termice furnizate şi a penalităţilor facturate în cazul neachitării la timp a facturii;

2. să achite contravaloarea cantităţii de apă înregistrate de contorul de energie termică, precum şi contravaloarea serviciului de canalizare aferent, conform facturii emise de furnizorul serviciului de alimentare cu apă şi de canalizare, în condiţiile de plată stabilite în contractul de furnizare a apei, încheiat cu acesta;

3. să asigure accesul utilajelor furnizorului, necesare desfăşurării activităţii specifice serviciului, în spaţiile ori suprafeţele de teren deţinute cu orice titlu, pe trotuarele şi aleile din jurul imobilelor, indiferent de titularul dreptului de proprietate sau de administrare;

4. să permită accesul furnizorului la instalaţiile de utilizare a energiei termice aflate în folosinţa sau pe proprietatea sa, pentru verificarea funcţionării şi integrităţii acestora ori pentru debranşarea/deconectarea instalaţiilor în caz de neplată sau de avarie, respectând cerinţele legale;

5. să asigure integritatea sistemelor de măsurare inclusiv a sigiliilor aplicate, accesul furnizorului în vederea efectuării citirilor, verificărilor, precum şi pentru operaţiile de întreţinere şi de intervenţii în cazul în care căminul de branşament şi/sau contoarele de energie termică se află pe proprietatea utilizatorului;

6. să nu execute manevre la robinetul/vana montată în amonte de contor. Izolarea instalaţiei interioare se va face prin manevrarea robinetului/vanei de după contor. În caz de avarie, manevrele se vor executa doar cu anunţarea furnizorului;

7. să nu utilizeze sub nicio formă apa din instalaţia de încălzire. Sustragerea de apă din circuitul de încălzire constituie infracţiunea de furt şi se pedepseşte conform Codului Penal;

8. să ia măsuri pentru prevenirea inundării subsolurilor, prin montarea de clapete de reţinere sau vane pe coloanele de scurgere din subsol;

9. să aducă la cunoştinţa furnizorului, în termen de 15 zile lucrătoare, orice modificare a datelor sale de identificare, a datelor cuprinse în anexa nr. 2 şi a datelor de identificare a imobilului/locului de consum la care sunt prestate serviciile contractate, precum şi a adresei la care furnizorul urmează să trimită facturile;

10. să exploateze şi să întreţină instalaţiile proprii pentru asigurarea utilizării eficiente a energiei termice şi să asigure subsolurile curate şi iluminate;

11. să suporte contravaloarea apei de adaos şi a energiei termice necesare pentru încălzirea apei de adaos, în cazul pierderilor apărute din culpa sa sau în cazul golirii instalaţiilor interioare, conform tarifelor aprobate de autoritatea administraţiei publice locale;

12. în cazul înstrăinării spaţiului/imobilului pentru care s-a perfectat prezentul contract să solicite în termen de 15 zile de la data înstrăinării acestuia încetarea furnizării serviciului şi rezilierea contractului în termenul prevăzut de lege, şi să comunice în scris furnizorului datele de identificare ale noului proprietar;

13. să nu construiască sau să nu amplaseze obiective în zona de protecţie ori la o distanţă mai mică decât cea de siguranţă faţă de construcţiile şi instalaţiile furnizorului şi să desfiinţeze construcţiile şi obiectivele construite sau amplasate în aceste condiţii;

**14.** să aducă la cunoştinţa furnizorului denumirea operatorului economic cu care utilizatorul are contract pentru repartizarea costurilor pe baza repartitoarelor de costuri;

15. să aducă la cunoştinţa furnizorului orice modificare a suprafeţei echivalente termic a corpurilor de încălzire din spaţiile cu destinaţie de locuinţă, din spaţiile comune şi din cele cu altă destinaţie decât cea de locuinţă;

16. să nu modifice instalaţiile de utilizare interioare aferente unui condominiu decât în condiţiile legii;

**17.** să suporte costurile aferente umplerii instalaţiilor cu apă tratată, dacă acestea au fost golite din vina sa;

**18.** să nu modifice instalaţiile de încălzire centrală, aferente unui imobil condominial, decât în baza unei documentaţii tehnice aprobată de către furnizor;

**19.** să suporte costul remedierilor şi a pagubelor produse furnizorului şi altor utilizatori, inclusiv ca urmare a nelivrării energiei termice atunci când s-au produs defecţiuni datorate culpei sale;

**20.** să suporte cheltuielile de verificare, montare şi demontare a contorului de energie termică, dacă a solicitat verificarea acestuia în interiorul termenului de valabilitate a verificării metrologice, iar sesizarea s-a dovedit a fi neîntemeiată;

**21.** să suporte costurile necesare repunerii în funcţiune a contoarelor de energie termică predate de furnizor cu proces-verbal de custodie, în cazul în care acestea au fost deteriorate ca urmare a unor intervenţii neautorizate;

**22.** să nu execute lucrări de reparaţie capitală a instalaţiilor de încălzire centrală sau modificarea acestora fără documentaţie tehnică legal aprobată;

**23.** să nu consume energie termică ocolind sau afectând mijloacele de măsură, în caz contrar furnizorul este în drept să recalculeze consumurile de energie termică pe o perioadă de până la 3 ani, conform metodologiei aprobată de autoritatea de reglementare competentă;

**24.** să comunice lunar furnizorului, la finele perioadei de facturare, programul de funcţionare în cazul în care acesta este restricţionat faţă de cel al furnizorului;

**25.** să comunice în scris furnizorului orice modificare a spaţiilor de locuit (apartamentelor) sau a părţilor comune;

**26**. să acorde despăgubiri pentru daunele provocate de întreruperi în alimentare ce au survenit din vina sa, conform prevederilor legale în vigoare.

1. **Stabilirea cantităţii de energie termică furnizate**

Art. 10. (1) Determinarea cantităţii de energie termică se face prin măsurare directă cu ajutorul sistemelor de măsurare-înregistrare a cantităţilor de energie termică furnizate, montate pe branşamentul care deserveşte fiecare utilizator, în punctul de delimitare a instalaţiilor.

(2) În cazul în care la branşament nu au fost montate contoare de energie termică, determinarea cantităţilor de energie furnizate se face prin metode indirecte, bazate pe măsurători şi calcule pe baza metodologiei prevăzute la art. 7 pct. 12;

**(3)** Stabilirea şi defalcarea consumurilor se efectuează de furnizor pe baza metodologiei de facturare aprobată de autoritatea de reglementare competentă.

Art. 11 (1) În cazul imobilelor tip condominiu în care sunt montate repartitoare de costuri, lunar, până cel târziu la data de 3 a lunii (cu excepţia zilelor nelucrătoare sau declarate sărbători legale când termenul se prelungeşte la ziua lucrătoare imediat următoare termenului), furnizorul va stabili cantitatea de energie termică consumată prin citirea contoarelor de energie termică pentru încălzire şi apă caldă de consum, sau, în cazul în care condominiul nu este contorizat, conform prevederilor art. 10 alin. (2).

(2) Tot până la aceeaşi dată, furnizorul va transmite operatorului economic cu care utilizatorul are contract pentru repartizarea costurilor consumul de energie termică pentru încălzire şi/sau apă caldă de consum, în vederea repartizării acestuia pe proprietarii spaţiilor cu destinaţie de locuinţă şi altă destinaţie;

(3) Pentru spaţiile cu altă destinaţie din cadrul unui imobil tip condominiu unde sunt montate repartitoare de costuri pentru apă caldă şi/sau încălzire, consumurile stabilite de operatorul economic autorizat/utilizatorul care realizează repartizarea costurilor pentru încălzire şi/sau apă caldă de consum, vor fi transmise furnizorului până la data de 5 a fiecărei luni (cu excepţia zilelor nelucrătoare sau declarate sărbători legale când termenul se prelungeşte la ziua lucrătoare imediat următoare termenului).

**(4)** În cazul în care consumurile stabilite de operatorul economic/utilizator pentru spaţiile cu altă destinaţie, nu sunt transmise la termenele şi în condiţiile stabilite la alin. (3) furnizorul va stabili consumul de energie termică pentru încălzire în funcţie de suprafaţa echivalentă termic şi pentru apă caldă de consum în funcţie de bareme/robinete, conform reglementărilor specifice în vigoare. Eventualele regularizări vor fi efectuate de operatorul economic/utilizator în perioada următoare.

**(5)** Întreaga răspundere pentru corectitudinea defalcării consumurilor şi respectarea termenului stabilit la alin. (3) cade în sarcina operatorului economic autorizat/utilizatorului.

Art. 12. – La schimbarea contorului în vederea reparării sau verificării metrologice periodice, furnizorul are obligaţia de a anunţa utilizatorul despre operaţia respectivă cu cel puţin 24 de ore înainte de ora la care este programată acţiunea şi va completa un document în care sunt trecute cel puţin:

1. datele de identificare ale furnizorului;

   b) datele de identificare ale utilizatorului;

   c) datele de identificare ale contorului existent;

   d) datele de identificare ale sigiliului existent;

   e) indexul înregistrat;

   f) datele de identificare ale contorului ce se montează;

   g) seria sigiliului personalizat de unică folosinţă;

   h) indexul de pornire.

1. **Tarife, facturare şi modalităţi de plată**

Art. 13. (1) Furnizorul va practica preţurile aprobate potrivit prevederilor legale în vigoare.

(2) Modificarea preţurilor şi tarifelor va fi adusă la cunoştinţa utilizatorului, cu minimum 15 zile înaintea începerii perioadei de facturare la noul preţ, exceptând situaţia în care intervalul dintre data aprobării şi începerea perioadei de facturare este mai mic de 15 zile.

Art. 14. **(1)** Facturarea se face lunar, iar tipul de factură emisă este ...............................

**(2)** Modul de facturare şi de plată a contravalorii energiei termice consumate pentru încălzire este *conform punctul c*

***a)*** *facturarea şi plata în tranşe lunare egale pe perioada unui an calendaristic, pe baza cantităţilor medii lunare de energie termică consumate efectiv în anul calendaristic anterior;*

***b)*** *facturarea şi plata în tranşe lunare egale, stabilite diferenţiat în perioada sezonului rece şi în restul anului, pe perioada unui an calendaristic, pe baza cantităţilor medii lunare de energie termică consumate efectiv în perioadele corespunzătoare ale anului calendaristic anterior;*

***c)*** *facturarea şi plata lunară pe baza consumului efectiv/stabilit conform normativelor în vigoare.*

**(3)** Furnizorul, în cazul alegerii uneia dintre opţiunile prevăzute în alin.2 lit. a) sau b), va comunica utilizatorului sau fiecărui consumator, în cazul facturării individuale, până la data de 15 februarie a anului în curs, consumul efectiv înregistrat în anul calendaristic încheiat, precum şi eventualele diferenţe de regularizat.

**(4)** Sumele rezultate din regularizare datorate de furnizor se deduc din valoarea facturii pe luna următoare.

**(5)** Sumele rezultate din regularizare datorate de utilizator, respectiv de consumator furnizorului se plătesc, începând cu luna martie (Se trece integral sau eşalonat, până la data de 31 iulie a anului în curs).

Art. 15. – Factura va cuprinde elementele de identificare ale fiecărui punct de consum, preţul/tariful aplicat, inclusiv baza legală.

Art. 16. (1) Factura pentru furnizarea energiei termice se emite cel mai târziu până la data de 15 a lunii următoare celei în care prestaţia a fost efectuată. Utilizatorii sunt obligaţi să achite facturile reprezentând contravaloarea serviciului de care au beneficiat, în termenul de scadenţă de 15 zile de la data emiterii facturilor; data emiterii facturii şi termenul de scadenţă se înscriu pe factură.

(2) Neachitarea de către utilizator a facturii emise de furnizor în termen de 30 zile de la data scadenţei sau a sumelor rezultate din regularizare la termenele prevăzute atrage penalităţi de întârziere, după cum urmează:

a) penalităţi egale cu nivelul dobânzii datorate pentru neplata la termen a obligaţiilor bugetare, stabilite conform reglementărilor legale în vigoare;

b) penalităţile datorate începând cu prima zi după data scadenţei;

c) valoarea totală a penalităţilor nu poate depăşi cuantumul debitului şi se constituie venit al furnizorului.

**(3)** Factura emisă pentru serviciile de utilităţi publice constituie titlu executoriu.

**(4)** Dacă sumele datorate, inclusiv penalităţile, nu au fost achitate în termen de 45 de zile de la data primirii facturii, furnizorul are dreptul să solicite recuperarea debitelor în instanţă.

Art. 17. **(1)** Facturile şi documentele de plată se transmit de furnizor la adresa: ....................................................................................................................................................................

**(2)** În cazul în care utilizatorul nu primeşte la timp factura de energie termică acesta are obligaţia de a se informa la furnizor, despre sumele datorate şi termenul de plată.

Art. 18. – Utilizatorul poate efectua plata serviciilor prestate prin următoarele modalităţi:

a) în numerar la casieria furnizorului;

b) cu filă cec;

c) cu ordin de plată;

d) prin internet;

e) .....................................................................(*se trece alt instrument de plată convenit de parţi*).

Art. 19. (1) În cazul în care pe documentul de plată nu se menţionează obiectul plăţii, se consideră achitate facturile în ordine cronologică. Plata se va imputa întâi asupra cheltuielilor de judecată şi executare, apoi asupra penalităţilor în ordinea cronologică şi în final asupra datoriilor ajunse la scadenţă, după caz.

(2) În funcţie de modalitatea de plată, aceasta se consideră efectuată, după caz, la una dintre următoarele date:

a) data certificării plăţii de către unitatea bancară a utilizatorului, în situaţia în care este aceeaşi cu a furnizorului pentru ordinele de plată; în situaţia în care utilizatorul optează pentru plata prin alte unităţi bancare, este necesar să fie luat în considerare numărul de zile aferent transferului bancar;

b) data certificată de furnizor, pentru filele cec sau celelalte instrumente de plată legale;

c) data înscrisă pe chitanţa emisă de casieria furnizorului.

Art. 20 – În cazul în care se constată că utilizatorul la care anterior a fost sistată furnizarea energiei termice a beneficiat de acest serviciu, se va proceda la facturarea acestuia începând cu data sistării serviciului.

1. **Răspunderea contractuală**

Art. 21. – Pentru neexecutarea în tot sau în parte a obligaţiilor contractuale prevăzute în prezentul contract părţile răspund conform prevederilor legale.

Art. 22. – Furnizorul răspunde de parametri cantitativi şi calitativi ai apei calde de consum furnizate, precum şi de respectarea normativelor tehnice şi comerciale în vigoare.

**Art. 23.** – În cazul în care nu se respectă condiţia privind separarea instalaţiilor termice - racord separat utilizatorul fiind alimentat dintr-un branşament al altui utilizator, furnizorul nu răspunde pentru eventualele întreruperi în furnizarea agentului termic cauzate de utilizatori alimentați din branşamentul comun.

Art. 24. – Refuzul total sau parţial al utilizatorului de a plăti o factură emisă de furnizor va fi comunicat acestuia prin adresă scrisă, care va conţine şi motivul refuzului, în termen de 10 zile de la data primirii facturii. Reclamaţiile ulterioare efectuării plăţii facturilor se conciliază între părţi în termen de 10 zile lucrătoare de la data înregistrării formulării scrise a pretenţiilor de către utilizator. În cazul în care, ca urmare a unor recalculări conciliate între părţi, se reduce nivelul consumului facturat, nu se percep penalităţi.

Art. 25 – Furnizorul este obligat să plătească despăgubiri în cazul deteriorării instalaţiilor interioare aparţinând utilizatorului sau al îmbolnăvirii utilizatorilor colectivi ori individuali, în situaţia în care au apărut presiuni în punctul de delimitare mai mari decât cele admise de normele tehnice în vigoare, nu

a fost respectat regimul chimic al agentului termic de încălzire, calitatea apei calde de consum nu corespunde condiţiilor de potabilitate etc. Plata despăgubirilor se face în termen de maximum 30 de zile de la data producerii sau constatării deteriorării pe baza expertizei efectuate de un expert autorizat angajat de furnizor şi agreat de utilizator. În cazul în care în urma expertizei se constată că furnizorul nu este în culpă, plata expertizei va fi suportată de utilizator.

Art. 26. – În cazul nerespectării prevederilor art. 7 pct. 13, 14 şi 20 furnizorul va fi obligat la plata de despăgubiri care să acopere prejudiciul creat.

**Art. 27.** – Deteriorarea, modificarea fără drept sau blocarea funcţionării grupurilor de măsurare a energiei termice ori distrugerea sigiliilor aplicate acestora constituie infracţiune şi se pedepseşte conform Codului Penal.

**Art. 28.** –Refuzul utilizatorului de a permite accesul furnizorului la dispozitivele de măsurare/înregistrare în scopul efectuării controlului, înregistrării consumurilor, ori pentru executarea lucrărilor de întreţinere şi reparaţii, constituie contravenţie în domeniul serviciilor publice şi se sancţionează conform legii.

**Art. 29.** – Declararea unor date eronate la încheierea contractului sau modificarea acestora în vederea obţinerii de foloase necuvenite, constituie infracţiune şi se pedepseşte conform Codului Penal.

1. **Forţa majoră**

Art. 30. – În cazul apariţiei unor situaţii de forţă majoră, partea care o invocă este exonerată de răspundere în condiţiile legii.

Art. 31. (1) Niciuna dintre părţile contractante nu răspunde de neexecutarea în termen sau/şi de executarea în mod necorespunzător, total ori parţial, a oricărei obligaţii care îi revine în baza prezentului contract, dacă neexecutarea sau executarea necorespunzătoare a obligaţiei respective a fost cauzată de forţa majoră.

(2) Partea care invocă forţa majoră este obligată să notifice celeilalte părţi, în termen de 48 de ore, despre producerea evenimentului, apreciind perioada în care urmările ei încetează, cu confirmarea autorităţilor competente de la locul producerii evenimentului ce constituie forţă majoră, şi să ia toate măsurile posibile în vederea limitării consecinţelor lui.

1. **Litigii**

Art. 32. – Părţile convin ca toate neînţelegerile privind validitatea prezentului contract sau rezultate din interpretarea, executarea ori încetarea acestuia să fie rezolvate pe cale amiabilă de reprezentanţii lor.

Art. 33. – În cazul în care nu este posibilă rezolvarea litigiilor pe cale amiabilă, părţile se vor adresa instanţelor judecătoreşti competente.

1. **Dispoziţii finale**

Art. 34. – În toate problemele care nu sunt prevăzute în prezentul contract, părţile se supun prevederilor legislaţiei specifice în vigoare, ale Codului Civil şi ale altor acte normative incidente.

Art. 35. – Corespondenţa adresată furnizorului de către utilizator va conţine în mod obligatoriu: denumirea/numele şi prenumele, calitatea, adresa, semnătura persoanei autorizate şi, după caz, ştampila utilizatorului.

Art. 36. **(1)** Prezentul contract se completează sau se modifică de drept cu dispoziţiile legale nou apărute.

**(2)** Orice alte modificări, în afara celor de la alin. (1), se fac prin act adițional, cu acordul părţilor.

Art. 37. – Anexele nr. 1, 2 şi 3 fac parte integrantă din prezentul contract. *(Anexele 1, 2, 3, 4 şi 5 fac parte din prezentul contract în cazul facturării individuale).*

Art. 38. – Prezentul contract a fost încheiat în două exemplare, câte unul pentru fiecare parte şi intră în vigoare la data de …………..………

     **FURNIZOR, UTILIZATOR,**

**DIRECTOR GENERAL**

**DIRECTOR ECONOMIC**

**AVIZ DE LEGALITATE**

ȘEF SERVICIU CONTRACTE

FURNIZARE ENERGIE TERMICĂ: Mihaela MARCU

Întocmit: ………………………………………………….

ANEXA Nr. 1

**DELIMITAREA
INSTALAŢIILOR DE ALIMENTARE CU ENERGIE TERMICĂ**

**1.** Denumirea utilizatorului ……………………………............................…………………………………………………………

Adresa la care se furnizează serviciul de alimentare cu energie termică este *(Se trec toate adresele de consum care au branşament propriu şi aparţin aceluiaşi proprietar/utilizator sau fac parte din* *aceeaşi asociaţie de proprietari/locatari*.): ................................................................................................................................................................................................................................................................................................................................................................................................................................................................................................................................................................................................................................................................................

2. Alimentarea cu energie termică se face din *(Se trece denumirea tronsonului din reţeaua de transport, centralei termice, staţiei termice sau punctului termic din care se face alimentarea fiecărui loc de consum) :* .............………………………………………………………………………………………………………………………................................................................................................................................................................................................

3. Punctul/Punctele de delimitare este/sunt amplasat/amplasate conform schiţei/schiţelor din anexe CONFORM SCHITA .

4. Caracteristicile contoarelor de energie termică sunt: ………………………………………………………………………………..................................................................................

……………………………………………………………………………….......................................……......................................

…………………………………………………………………………………….............................................................................

………………………………………………………………………………….......................................…......................................

……………………………………………………………………………….......................................……......................................

………………………………………………………………………………….......................................…......................................

……………………………………………………………………………….......................................……......................................

5. Schema de principiu a conductelor şi armăturilor în amonte şi în aval de punctul de delimitare este conform schiţei/schiţelor.

 **FURNIZOR, UTILIZATOR,**

Întocmit: ………………………………………………..

ANEXA Nr. 2

**DATE CARACTERISTICE ALE UTILIZATORULUI**

1. Număr scări …..................., număr nivele…..............., număr total apartamente…............... din care:

|  |  |  |  |  |  |  |
| --- | --- | --- | --- | --- | --- | --- |
| Nr. Scara | 1 cam | 2 cam | 3 cam | 4 cam | 5 cam | 6 cam |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
| Total |  |  |  |  |  |  |

2. Spaţii comerciale din construcţie la parterul blocului **DA/NU**

3. Spaţii comerciale din construcţie la mezanin **DA/NU**

4. Număr total persoane consumatoare de apă caldă din sistemul centralizat ..............................

|  |  |  |  |  |  |  |  |
| --- | --- | --- | --- | --- | --- | --- | --- |
| Scara  | Scara  | Scara  | Scara  | Scara  | Scara  | Scara  | Scara  |
|  |  |  |  |  |  |  |  |

5. Suprafaţa totală utilă a condominiului ...................................................................................... m2

6. Suprafaţă echivalentă termic totală în funcţiune la încheierea contractului…................................ m2, în condiţiile:

Apartamente desprinse integral de la sistemul de încălzire centralizat la data încheierii contractului:

…..................................................................................................................................................................

Apartamente desprinse parţial de la sistemul de încălzire centralizat la data încheierii contractului:

…..................................................................................................................................................................

1. Suprafaţa echivalentă termic totală …............................................ m2, din care:
* suprafaţa echivalentă termic a corpurilor de încălzire din spaţiile comune…………………….……….m2

|  |  |  |  |  |  |  |  |
| --- | --- | --- | --- | --- | --- | --- | --- |
| Scara | Scara | Scara | Scara | Scara | Scara | Scara | Scara |
|  |  |  |  |  |  |  |  |

* suprafaţa echivalentă termic aferentă corpurilor de încălzire din spaţiile cu destinaţie de locuinţă….m2

|  |  |  |  |  |  |  |  |
| --- | --- | --- | --- | --- | --- | --- | --- |
| Scara | Scara | Scara | Scara | Scara | Scara | Scara | Scara |
|  |  |  |  |  |  |  |  |

## 8. Utilizatori non-casnici care desfăşoară activităţi comerciale în cadrul condominiului la data încheierii prezentului contract:

|  |  |  |  |  |  |
| --- | --- | --- | --- | --- | --- |
| Nr.apt. | Denumire utilizator non-casnic  | Suprafaţă echivalentă termic (m2) a corpurilor de încălzire | Suprafaţă echivalentă termic (m2) a coloanelor de încălzire şi distribuţie | Număr robinete | Barem |
| Apă caldă | Obs. |
| Iarna (Gcal/lună) | Vara(Gcal/lună) |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

## FURNIZOR, UTILIZATOR,

ANEXA Nr. 3

CONDIŢII DE CALITATE ŞI LEGISLAŢIA APLICABILĂ

1. Presiunea apei calde de consum asigurată la punctul de delimitare/branşament:

....................................................... mca (metri coloană de apă).

1. Debitul de apă caldă de consum minim asigurat este de: 40 L/persoană.
2. Presiunea minimă a agentului termic la branşament este de:

.........................................................mca (metri coloană de apă).

1. Diferenţa de presiune între tur şi retur, măsurată la branşament este, după caz:

- Bloc P+4 - 400 mmca (0,04 bar)

- Bloc P+8 - 800 mmca (0,08 bar)

- Bloc P+10 - 1000 mmca (0,10 bar)

**5**. Legislaţia şi normele aplicabile serviciului de furnizare a energiei termice pentru care se încheie contractul sunt:

|  |  |  |
| --- | --- | --- |
| Nr. crt. | Numărul actului normativ/tehnic | Denumire |
| 1. | Ordinul A.N.R.S.C. nr. 483/2008 | Ordin privind aprobarea contractului-cadru de furnizare a energiei termice |
| 2.  | H. C.G.M.B. nr. 625/2019 | Regulamentul Serviciului Public de Alimentare cu Energie Termică în arealul deservit de Asociaţia de Dezvoltare Intercomunitară Termoenergetica Bucureşti Ilfov. |
| 3. | Legea nr. 325/2006 | Legea serviciului public de alimentare cu energie termică |
| 4. | Legea nr. 51/2006 | Legea serviciilor comunitare de utilităţi publice |
| 5. | Ordinul M.L.P.A.T. nr. 29/1993 | Ordin pentru aprobarea normativului-cadru privind contorizarea apei şi a energiei termice la populaţie, instituţii publice şi agenţi economici |

**FURNIZOR, UTILIZATOR**,

Întocmit: ………………………………………….